b"\n_START_ARTICLE_\nEl Sol\xc3\xa0 de Moreta\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici r\xc3\xbastic, d'arquitectura medieval tradicional, i adaptat segons les \xc3\xa8poques a les necessitats del moment. Compta amb murs exteriors de pedres semi arrebossades, forjat en cabirons de fusta i guix i coberta a dues aig\xc3\xbces amb teula \xc3\xa0rab._NEWLINE_L'edifici es troba bastant ben conservat.\n_START_SECTION_\nHist\xc3\xb2ria\n_START_PARAGRAPH_\nNo hi ha not\xc3\xadcies documentals d'aquest edifici, per b\xc3\xa9 que, pel seu nom, hom el suposa lligat a la casa Moreta, la qual cosa es veu confirmada pels propietaris d'aquesta \xc3\xbaltima casa, que la varen vendre ara fa pocs anys._NEWLINE_El Sol\xc3\xa0 de Moreta, continu\xc3\xa0 essent una masoveria de la pairalia de Moreta, que es constru\xc3\xad donada la seva situaci\xc3\xb3 molt assolejada, per a servir com a graner i assecador de les collites. Encara existeix davant de la casa una cabana, arquitect\xc3\xb2nicament i tipol\xc3\xb2gica destacable."